《念奴娇》
清代·袁嘉

轻寒轻暖，又溟濛、作弄酿花天气。别有幽怀非中酒，可奈困人气醉。

一缕情柔，三生梦浅，不问年华逝。春光何限，等闲都付流水。

应惜燕妒莺嗔，啄残红蕙，护少金铃系。参到禅机原是幻，那管风凄雨细。

絮已沾泥，丝偏织茧，难断悲凉意。绵绵长恨，问天天也知未。

作者简介：字柔吉，钱塘人，天长廪生崇一颖室。有《湘痕阁词》。